Sube vi trovos ĉiujn iamajn informojn pri nia tendumado.
#000003
Fotoj estas en nia flickr-konto (kiel kutime)
#000004
La tendumado estas la ĉefa evento de la Verdaj Skoltoj. Ĝi estas malfermita evento por ĉiuj 8-27 jaruloj. Pli da informo pri nia grupo ĉi tie.
#000007
vi ne parolas Esperanton? Ni instruos ĝin al vi.vi ne estas skolto? Tute ne gravas.vi ne kutimas tendumi? Ni helpos vin.
#000008
Sola kondiĉo: prepariĝu! Ja, ni kune preparas kaj kunvivas la tendumadon. Ni organizos retajn kunsidojn por kune prepari instaladon kaj eki la temojn. Se vi estas komencanto, estos bonaj okazoj pli lerni nian komunan lingvon.
#000009
8-11 jaruloj, la Lupidoj. Korsako gvidos ilin. Ili estos maksimume 14.12-16 jaruloj, la Esploristoj. Ili estos gvidataj de Abelo kaj Orcino. Maksimume 20.17-20 jaruloj, la Roveroj. Ili mem organizos kaj zorgos.se vi aĝas pli ol 20 vi povas helpi aŭ estri aŭ memzorgi pri plezura programo
#000011
La tri grupoj estos je la sama herbejo. Kun apartaj areoj. Estos kelkaj komunaj programeroj kaj momentoj. Sed la tri grupoj havos sian propan etoson kaj programon. La Lupidoj malkovros la ĝangalon kun Moŭgli. La Esploristoj , mem-kuiros, ludos, elturniĝos kaj... esploros (kia suprizo!). La Roveroj faros tion kion ili decidis kaj preparis.
#000012
Ni luis la lokon de ĵaŭdo la 11a ĝis sabato la 20a de aŭgusto. Indiku viajn eblojn en la aliĝilo, kaj ni kune fiksos la datojn de la tendumado.
#000013
Ni luis skoltan domon ene de arbaro apud Sambreville, Belgio. Jen ĝia retejo.
#000014
Eblas atingi la vilaĝon buse, kaj poste piediri ĝis la domo. Sed pluraj inter ni venos aŭte. Do ni organizos karavanon laŭ ebloj kaj bezonoj. Karavanoj povus eki el Parizo, Bruselo, Bruĝo, Charleroi-flughaveno... laŭ viaj bezonoj kaj niaj ebloj.
#000015
La domo estas sufiĉe granda (kaj skolta) kun sufiĉe da loko por 45 homoj ene kaj 20 homoj tendumante. Ĝi estas nur 2,5 km de la stacidomo de Moustier (ni povas veturigi vin ekde tie aŭ vi povas piediri). Moustier estas atingebla per trajno de Namuro kaj Charleroi.
#000016
Apude troviĝas arbaro kun bonaj ebloj pendigi hamakojn.
#000017